પરાકાષ્ઠા તો એવી આવી છે કે ધોલેરા સરના સ્વપ્નદૃષ્ટા વડા પ્રધાન તત્કાલિન મુખ્યમંત્રી નરેન્દ્ર મોદીના ફોટા પણ ‘એક પ્લોટ ખરીદો, એક મફત મેળવો’ની જાહેરાતમાં મુકાયેલા જોવા મળે છે. છતાં કોઈ ફરકતું નથી.જ્યાં આંતરરાષ્ટ્રીય એરપોર્ટ બનવાનું છે તે જગ્યાએ ચોમાસામાં દસ ફૂટ સુધી પાણી ભરાય છે. આવી સ્થિતિમાં કોઈ ત્યાં જતું પણ નથી.સરકાર એક પૈસો પણ રોકવા માગતી નથી, બીજી તરફ ખાનગી કંપનીઓ સીધો ભૂસકો મારવા તૈયાર નથી. આ પ્લાનનું કોઈ ભવિષ્ય નથી એ તો સમજ્યાં પણ, ધોલેરા ‘સર’ના કારણે આજે અહીંનાં બાવીસ ગામોનું પણ કોઈ ભવિષ્ય બચ્યું હોય તેવું દેખાતું નથી. ધોલેરા સરની આ સ્થિતિ એક રીતે તો ગુજરાત મૉડેલ, ફોટોશોપ અને જૂઠા પ્રચારની હાર છે. ગુજરાત મૉડેલની આ વાસ્તવિકતા જેટલી વહેલા સમજાય તેટલી આપણા હિતમાં છે એવું નથી લાગતું ?